 Marrëveshja për ndryshimet klimatike
Marrëveshja e arritur në Paris pritet të nënshkruhet në Kombet e Bashkura të premten, duke shënuar miratimin e masave historike kundër grohjes globale
Udhëheqësit botërorë do të miratojnë masa historike nesër në Kombet e Bashkuara për të ndalur efektet e ngrohjes së klimës dhe për të ndrequr një pjesë të dëmeve, kur të nënshkruajnë marrëveshjen e arritur në Paris në dhjetor të vitit të kaluar. Rëndësi kyçe në zbatimin e marrëveshjes kanë Kina dhe Shtetet e Bashkuara të cilat së bashku përfaqësojnë 40% të gazeve të çliruara në atmosferën e globit: Cikloni masiv Winston goditi në shkurt ishullin e Fixhit në Paqësor duke vrarë 44 vetë dhe duke shkaktuar 1 miliard dollarë dëme. “ tha kryeministri i Fixhit. Sekretari i Përgjithshëm i Kombeve të Bashkuara Ban Ki-moon u ka bërë prej kohësh thirrje udhëheqësve botërore të marrin masa: Në dhjetor të vitit të kaluar udhëheqësit hartuan në Paris marrëveshjen për masa për të penguar ngrohjen e planetit me më shumë se 2 gradë celcius. Marrëveshja përfshinte edhe veprime për të reduktuar gazet që shkaktojnë efektin serrë, p.sh. mbështetjen e burimeve të ripërtëritshme të energjisë, si era dhe dielli. Hapi i parë drejt përmbushjes së këtyre zotimeve është nënshkrimi i marrëveshjes në Nju Jork. Marrëveshja duhet të ratifikohet më pas nga vendet nënshkruese. Rëndësi kyçe në zbatimin e marrëveshjes kanë Kina dhe Shtetet e Bashkuara të cilat së bashku përfaqësojnë 40% të gazeve të çliruara në atmosferën e globit. Të dy vendet kanë bërë thirrje për futjen në zbatim të marrëveshjes. Synimi është që zbatimi të fillojë në 2020, por nëse ratifikimi realizohet me shpejtësi, zbatimi mund të fillojë që këtë vit ose në fillim të vitit të ardhshëm.